Αχμέτ Α΄

Ο Αχμέτ Α΄ (τουρκ. I. Ahmed ή Ahmed Bahtî, επονομαζόμενος Ο Τυχερός, 18 Απριλίου 1590 - 22 Νοεμβρίου 1617) ήταν σουλτάνος της Οθωμανικής Αυτοκρατορίας την περίοδο 1603-1617.

 Γεννήθηκε στις 18 Απριλίου του 1590 ήταν γιος του Μωάμεθ Γ΄ και της Χαντάν Σουλτάν. Το 1603, σε ηλικία 15 ετών, διαδέχθηκε τον πατέρα του Μωάμεθ Γ΄ στο θρόνο της Οθωμανικής Αυτοκρατορίας. Ήταν ο πρώτος σουλτάνος μετά τον Σουλεϊμαν τον Μεγαλοπρεπή που ασχολήθηκε έντονα με τις κρατικές υποθέσεις,όμως λόγω των εξεγέρσεων και των πολέμων που βρίσκονταν σε εξέλιξη κυβέρνησε χωρίς ιδιαίτερα αξιόλογα αποτελέσματα. Πέθανε το 1617 μετά από 14 χρόνια βασιλείας από τύφο, ή δηλητήριο. Ήταν ο πρώτος σουλτάνος που ανέβαινε στο θρόνο ενώ ήταν ακόμη ανήλικος. Ήταν φημισμένος για τις ικανότητές του στην ξιφασκία, την ιππασία και τις αρκετές γλώσσες που μιλούσε άπταιστα. Στην αρχή της θητείας του επέδειξε αποφασιστικότητα και δύναμη, αργότερα όμως οι πόλεμοι με την Αυστρουγγαρία και την Περσία έληξαν άδοξα για την Αυτοκρατορία. Με τη Συνθήκη του Σιτβάτοροκ, που υπογράφτηκε το 1606, η Αυστροουγγαρία σταμάτησε να πληρώνει ετήσιο φόρο. Παράλληλα, η Γεωργία και το Αζερμπαϊτζάν παραχωρήθηκαν στην Περσία. Ο Αχμέτ ήταν ποιητής και έγραψε αρκετά έργα, πολιτικά και λυρικά, με το ψευδώνυμο Μπαχτί. Ήταν εξαιρετικά πιστός Μουσουλμάνος και διέθεσε μεγάλο μέρος της περιουσίας του για την υποτροφίες και γενικότερη υποστήριξη ευσεβών Μουσουλμάνων. Επιχείρησε να επιβάλει την πιστή τήρηση των ισλαμικών νόμων και παραδόσεων, επανέφερε τους κανονισμούς περί απαγόρευσης του αλκοόλ και επιχείρησε να επιβάλει την ελεημοσύνη και την προσέλευση στα τζαμιά για την προσευχή της Παρασκευής. Με διαταγή του χτίστηκε το τεράστιο «Τζαμί του Σουλτάνου Αχμέτ», γνωστό σήμερα ως «Μπλε Τζαμί», το οποίο θεωρείται ένα από τα αριστουργήματα της ισλαμικής αρχιτεκτονικής παγκοσμίως. Βρίσκεται ακριβώς απέναντι από το Ναό της Αγίας Σοφίας και ακολουθεί την εξωτερική αρχιτεκτονική της γραμμή. Ολόκληρη η περιοχή ονομάζεται σήμερα Sultanahmet, προς τιμήν του. Σύζυγοι Χασεκί Μαχπεϊκέρ Κιοσέμ Βαλιντέ Σουλτάν (νόμιμη σύζυγος) Μαχφιρούζ Χατιτζέ Σουλτάν Φατμά ΧατούνΓιοί Οσμάν Β΄ (1604-1622), γιος της Μαχφιρούζ Χατιτζέ Σουλτάν Ηγεμόνας Μεχμέτ (1605-1621), γιος της Κιοσέμ Σουλτάν - Εκτελέστηκε από τον ετεροθαλή αδελφό του, Οσμάν Β΄ Ηγεμόνας Τζιχανγκίρ (1609-1609), γιος της Φατμά Χατούν Ηγεμόνας Ορχάν (1609-1612), γιος της Κιοσέμ Σουλτάν Ηγεμόνας Σελίμ (1611-1611), γιος της Κιοσέμ Σουλτάν Μουράτ Δ΄ (1612-1640), γιος της Κιοσέμ Σουλτάν Ηγεμόνας Χασάν (1612-πέθανε νέος), γιος της Φατμά Χατούν Ηγεμόνας Μπεγιαζίτ (1612-1635), γιος της Μαχφιρούζ Χατιτζέ Σουλτάν - Εκτελέστηκε από τον ετεροθαλή αδελφό του, Μουράτ Δ΄ Ηγεμόνας Χουσεϊν (1613-1617) γιος της Μαχφιρούζ Χατιτζέ Σουλτάν Ηγεμόνας Κασίμ (1614-1638), γιος της Κιοσέμ Σουλτάν - Εκτελέστηκε από τον αδελφό του, Μουράτ Δ΄ Ηγεμόνας Σουλεϊμάν (1615-1635), γιος της Κιοσέμ Σουλτάν - Εκτελέστηκε από τον αδελφό του, Μουράτ Δ΄ Ιμπραήμ Α΄ (1615-1648), γιος της Κιοσέμ ΣουλτάνΚόρες Φατμά Σουλτάν (1606-1670), κόρη της Κιοσέμ Σουλτάν Αϊσέ Σουλτάν (1608-1656), κόρη της Κιοσέμ Σουλτάν Χατιτζέ Σουλτάν (1608-1610) γιος της Μαχφιρούζ Χατιτζέ Σουλτάν Γκεβχερχάν Σουλτάν (1608-1660), κόρη της Κιοσέμ Σουλτάν Χανζαντέ Σουλτάν (1609-1650), κόρη της Κιοσέμ Σουλτάν ή της Μαχφιρούζ Χατιτζέ Σουλτάν Εσμά Σουλτάν (1612-1612) Ζαχιντέ Σουλτάν (1613-1620) Μπουρνάζ Ατικέ Σουλτάν (1614-1674), κόρη της Κιοσέμ Σουλτάν Τζεμρέ Σουλτάν (1616-1620), κόρη της Κιοσέμ Σουλτάν Ζεϊνέπ Σουλτάν (1617-1619) Αμπιντέ Σουλτάν (1618-1675), κόρη της Φατμά Χατούν Πέθανε από τύφο στις 22 Νοεμβρίου 1617 και τάφηκε σε Μαυσωλείο ακριβώς έξω από το τείχος του «Μπλε Τζαμιού». Τον διαδέχτηκε ο αδελφός του Μουσταφά Α΄.